CELEX: 32011R0528
Language: hu
Date: 2011-05-30 00:00:00
Title: A Bizottság 528/2011/EU végrehajtási rendelete ( 2011. május 30. ) a Trichoderma reesei (ATCC PTA 5588) által termelt endo-1,4-ß-xilanáz elválasztott malacok és hízósertések takarmányozásához takarmányadalékként történő engedélyezéséről (az engedély jogosultja: Danisco Animal Nutrition)  EGT-vonatkozású szöveg

31.5.2011   
            
            
               HU
            
            
               Az Európai Unió Hivatalos Lapja
            
            
               L 143/10
            
         A BIZOTTSÁG 528/2011/EU VÉGREHAJTÁSI RENDELETE
   (2011. május 30.)
   a Trichoderma reesei (ATCC PTA 5588) által termelt endo-1,4-ß-xilanáz elválasztott malacok és hízósertések takarmányozásához takarmányadalékként történő engedélyezéséről (az engedély jogosultja: Danisco Animal Nutrition)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedély megadásának feltételeiről és az engedélyezési eljárásokról.
            
         
               (2)
            
            
               A Bizottsághoz az 1831/2003/EK rendelet 7. cikkének megfelelően kérelmet nyújtottak be a Trichoderma reesei (ATCC PTA 5588) által termelt endo-1,4-ß-xilanáz (EC 3.2.1.8.) engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Trichoderma reesei (ATCC PTA 5588) által termelt endo-1,4-ß-xilanáz (EC 3.2.1.8) elválasztott malacok és hízósertések takarmány-adalékanyagként való engedélyezésére vonatkozik.
            
         
               (4)
            
            
               A készítmény használatát hízópulykák, tojótyúkok, hízókacsák és hízópulykák esetében tíz évre engedélyezte a 9/2010/EK bizottsági rendelet (2).
            
         
               (5)
            
            
               A Trichoderma reesei (ATCC PTA 5588) által termelt endo-1,4-ß-xilanáz (EC 3.2.1.8.) elválasztott malacoknál és hízósertéseknél történő felhasználásának engedélyezése iránti kérelem alátámasztására új adatokat nyújtottak be. Az Európai Élelmiszerbiztonsági Hatóság (a továbbiakban: Hatóság) 2011. február 1-jei véleményében (3) megállapította, hogy a javasolt feltételek mellett a Trichoderma reesei (ATCC PTA 5588) által termelt endo-1,4-ß-xilanáz (EC 3.2.1.8.) nincs káros hatással sem az állati, sem az emberi egészségre vagy a környezetre, valamint hogy használata javíthatja a tenyésztéstechnikai eredményeket. A Hatóság szerint a forgalomba hozatalt követően különleges nyomonkövetési követelményekre nincs szükség. Emellett a Hatóság az 1831/2003/EK rendelettel a takarmányadalékok vizsgálatára létrehozott referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is ellenőrizte.
            
         
               (6)
            
            
               A Trichoderma reesei (ATCC PTA 5588) által termelt endo-1,4-ß-xilanáz (EC 3.2.1.8.) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használata az e rendelet mellékletében meghatározottak szerint engedélyezett.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 3., 2010.1.7., 10. o.
   
      (3)  The EFSA Journal 2011; 9(2):2008.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  
                     Állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a11
               
               
                  Danisco Animal Nutrition
               
               
                  endo-1,4-ß-xilanáz
                  EC 3.2.1.8.
               
               
                  
                               
                           
                           
                              
                                 Az adalék összetétele
                              
                              A Trichoderma reesei (ATCC PTA 5588) által előállított endo-1,4-ß-xilanáz (EC 3.2.1.8.) készítmény,
                              amelynek minimális endo-1,4-ß-xilanáz aktivitása: 40 000 U (1)/g
                           
                        
                               
                           
                           
                              
                                 A hatóanyag jellemzése
                              
                              
                                 Trichoderma reesei (ATCC PTA 5588) által termelt endo-1,4-ß-xilanáz (EC 3.2.1.8.)
                           
                        
                               
                           
                           
                              
                                 Analitikai módszer
                                  (2)
                              
                              Kolorimetriás módszer azurinnal térhálósított búza-arabinoxilán szubsztrátból endo-1,4-ß-xilanáz hatására felszabaduló vízoldható festék mérésére
                           
                        
               
                  Malacok (elválasztott) és hízósertések
               
               
                   
               
               
                  2 000 U
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Keményítőt nem taralmazó poliszacharidokban gazdag takarmányokban való felhasználásra.
                           
                        
                              3.
                           
                           
                              Max. 35 kg testsúlyú (elválasztott) malacok számára.
                           
                        
               
                  2021. június 20.
               
            
         (1)  1 U az az enzimmennyiség, amely keresztkötéseket tartalmazó zabtönköly-arabinoxilán szubsztrátból 5,3 pH-n és 50 C-on percenként 0,5 μmol redukáló cukrot (xilóz-ekvivalensben) szabadít fel.
      
         (2)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx